Levens

Levens (Levensan an lenga local) a l'é na comun-a ëd 4427 abitant ant j'Alp Marìtime.

Ël pais a resta a anviron 600 méter d'autëssa, a 19 chilòmeter a nòrd ëd Nissa Marìtima.

 Stòria 
Dël 1621 j'abitant, stofi ëd dovèj paghé le taje a lë sgnor Grimaldi, a l'han dësblà ël castel.
Për memorié s'eveniment, a Sant Antonin tut ël pais a sàuta dëdzora al boutau, na pera sìmbol dël podèj feodal crasà, ch'a l'é ancastrà an piassa dla Libertà.

 Leu anteressant 
An piassa dla Repùblica a-i son doe capele baròche.
La capela dij Penitent nèir a l'é dël sécol ch'a fa XVI e a l'ha na fiamenga stra dla cros e dij cadreghin ëd bòsch; ant la cripta a l'é smonù ël tesòr ëd bisoterìa religiosa.
La capela dij Penitent bianch, an facia, fabricà dël 1755, a goerna na tèila ëd Malagavazzo dël 1570.
Ca dël Portal

Categorìa:Comun-e dël dipartiment ëd j'Alp Marìtime